Щибаб санайилго гIадин исанаги магIарул миллиябгун маданияб автономиялъул (президент С-П. ГIумаханов), Шамилил фондалъул ва Авартеатралъул дирекциялъул хIаракаталдалъун 21 февралалда тIобитIана рахьдал мацIалъул къоялъул хIурматалда пайдаяб тадбир. Гьаб нухалда тадбиралъул аслияб бутIалъун букIана магIарул басма бихьизаби (рахьдал мацI лъикI лъаларезе баяналъе: магIарул мацIалда къватIире арал тIахьазул, газетазул, журналазул ва гь. ц. изданиязул выставка).
-Дагъистаналъул тарих лъазабиялъулъ ва гIелму цебетIеялъе гьабураб хIалтIухъ Дагъистаналъул ГIелмияб централъул нухмалъулев Хизриев Г1амирханил «Дагъистаналъул халкъияв бахIарчи» абураб цIарги меседил медалги кьолеб буго… Дагъистаналъул диаспорабазда гьоркьоб бищунго жигараб гIуцIиялъул нухмалъулев, Томскалда бугеб магIарул диаспораялъул цевехъан Апсалудин Ах1мадовасе магIарул мацI лъазабиялъе, магIарулал цолъизариялъе гьабураб хIалтIухъ ва жамгIияб хIаракатчилъиялъухъ кьолеб буго шапакъат…